hu hu hu en hu hu sk hu hu hu hu hu hu hu sk hu hu hu hu hu hu hu hu hu hu hu ms hu ca en en hu hu hu hu hu hu hu hu hu hu hu
A HIV-fertőzöttség gyógyításában is hasznosíthatják a rákkutatásban elért áttöréseket | Kanizsa Infó
Egészség | Hírek | Tudomány, technika
London, 2017. július 24., hétfő (MTI)
A rákkutatásban elért áttörések segíthetnek a HIV-fertőzöttség gyógyításában – vélik a kutatók, akik a hétvégén Párizsban megrendezett AIDS-konferencián szólaltak fel.
A szervezet természetes védekezőképessége nehezen birkózik meg a HIV-fertőzéssel és a rákkal. Az immunterápia gyors fejlődésének köszönhetően azonban a végstádiumú rákbetegek egy részénél mára teljes regressziót – a korábban látott daganatos gócok teljes eltűnését – érték el. A tudósok most azt remélik, hogy hasonló módszerrel a HIV-fertőzötteket is meg lehet gyógyítani – írta a BBC News.
A HIV vírussal diagnosztizált embereknek napi szintű antiretrovirális kezelésre van szükségük, ami segít kordában tartani a fertőzést és esélyt ad a páciensnek egy hosszú és viszonylag egészséges életre. A kezelés elmaradása esetén a HIV elpusztíthatja az immunrendszert, ami a szerzett immunhiányos tünetegyüttes, az AIDS kialakulásához vezet.
Jelenleg azért nincsen gyógymód az emberi immunhiány vírus (HIV) legyőzésére, mert a gyógyszerek és az immunrendszer nem képes felismerni a bizonyos sejtekben lévő alvó HIV-vírust.
A ráknak is megvannak a maga “trükkjei” az immunrendszer támadásának visszaverésére, a legújabb immunterápiás gyógyszerek – immunmoduláló antitestek -, azonban lehetővé teszik az immunrendszer számára, hogy folytassa a harcot, az eredmények pedig lenyűgözőek.
Egy teszt során a melanómával – a bőrrák legsúlyosabb típusával – küzdő végstádiumú páciensek egyötödénél mutattak ki teljes regressziót az immunterápiát követően.
Az ausztráliai Doherty Intézet igazgatója, Sharon Lewin szerint a legújabb immunterápiás gyógyszerek képesek lehetnek új erőt adni a HIV elleni küzdelemben kimerült immunrendszernek is. A kutató, aki már laboratóriumi teszteket is végzett a témában elmondta, egyre több bizonyíték támasztja alá, hogy az immunrendszer felpezsdítése mellett az immunterápiás gyógyszerek a rejtekhelyeken alvó HIV vírust is képesek felébreszteni.
“Mi pedig pontosan azt akarjuk, hogy a vírus felébredjen, mert az antiretrovirális kezelés minden ébren lévő vírussal végez” – mondta Lewin.
A kecsegtető lehetőségek ellenére azonban fontos figyelembe venni, hogy a rák- és a HIV-kezelésben rejlő kihívások nagyon különbözőek. Rák esetében az immunrendszer képes felismerni ugyan a fenyegetést, de nem elég erős ahhoz, hogy bármit is tegyen ellene, az alvó HIV-vírust viszont egyáltalán nem képes felismerni.
kka \ kut \ brr
MTI 2017. július 24., hétfő 10:55
Click to share on Twitter (Opens in new window)
Click to share on Facebook (Opens in new window)
Így előzhetjük meg hideg-szeles időben az ekcémás tüneteket
okt 5, 2022 | Életmód, Hírek, Szépség és divat
A kézfertőtlenítők hosszú távon kikészítik a bőrt Télen az időjárási viszonyok miatt szárazabb a bőr, így hajlamosabb az ekcémás reakciókra is. Dr. Almádi...
okt 5, 2022 | Ajánló, Hírek, Kiemelt
Szeretettel meghívjuk Önöket 2022. október 8-án (szombat) 18 órára,  Zsóri Péter "Recept a boldogsághoz" című előadására.
Már nincs messze, hogy kriptovalutában kapjuk a jutalompontokat
okt 5, 2022 | Életmód, Érdekességek, Hírek, Pénzvilág
Webshopokon és határokon átnyúló hűségprogramot tervez egy magyar csapat A kereskedelem régóta jól bevált marketingeszközei a vásárlások után járó...
Elegant Themes által tervezett | Powered by WordPress